A földrengés erejét eredetileg 8,3 és 8,5 közé tették, később 8,8 Mw-ra változtatta az Egyesült Államok Földtani Intézete (USGS). Ez volt a legerősebb földrengés az országban a 9.5-ös erősségű 1960-as valdiviai földrengés, világszerte pedig a 2004-es indiai-óceáni cunami óta. 1000-szer erősebb volt, mint a 2010-es haiti földrengés, ami a Richter-skála szerinti 7.3-as erősséggel több mint 200 000 ember halálát okozta. A 2010-es Chile-i földrengésben viszonylag kevesen vesztették életüket. A földrengés érezhető volt Chile fővárosában, Santiagóban, Argentína nyugati városaiban és a Peru déli részén fekvő Ica városának északi részén. 53 országban figyelmeztették cunamiveszélyre a lakosságot. Chile elnöke, Michelle Bachelet katasztrófaállapotot hirdetett és megerősítette a 122 ember halálának hírét. Sokakat eltűntnek nyilvánítottak.